4.000 nens i joves a la trobada Vèrtex | RTVVilafranca\nMés de 4.000 infants, joves i monitors de centres d’esplai celebraran els 60 anys de la Fundació Pere Tarrés a Vilafranca.\nLa trobada, anomenada Vèrtex, es fa per commemorar els 60 anys dels primers centres organitzadors de colònies de la Fundació Pere Tarrés. Reunirà a Vilafranca més de 4.000 nens i nenes i joves, acompanyats pels seus monitors, i uns 200 voluntaris i voluntàries durant el cap de setmana del 14 i 15 d’abril. Sota el lema ‘L’esplai multiplica’, la trobada servirà perquè els membres dels esplais constatin que formen part d’un moviment molt gran.\nEl president del Moviment de Centres d’Esplai Cristians Catalans de la Fundació Pere Tarrés Xavier Nus ha explicat en la roda de premsa de presentació de Vèrtex que Vilafranca ja va ser ciutat amfitriona de la trobada anual de joves, la Trocajove, l’any 2016. L’experiència va ser positiva i, a més, es dona la circumstància que va ser a Vilafranca on es van organitzar les primeres colònies a Catalunya després de la Guerra Civil. Nus ha insistit en el fet que la trobada posarà en valor la tasca dels esplais i constatarà la potència del moviment.\nLa trobada a Vilafranca reunirà nens, nenes i joves d’entre 6 i 18 anys per primer cop. L’eix temàtic de Vèrtex serà l’educació en valors i els participants treballaran aquest concepte en funció dels grups d’edat.\nEls més petits treballaran l’àmbit de la persona; els mitjans, el grup; i els grans, l’entorn.\nL’acte central de diumenge comptarà amb activitats durant tot el matí, els parlaments institucionals, la cloenda i el dinar.\nEl regidor de Joventut de l’Ajuntament de Vilafranca Miquel Medialdea destaca que Vilafranca està preparada per acollir un esdeveniment d’aquesta envergadura i que, a banda del propi ajuntament a través dels seus serveis, escoles i entitats col·laboren perquè tot surti bé. Medialdea destaca també la tasca dels esplais en el reforç dels valors de la ciutadania.\nEl Grup d’Esplai Parroquial de Vilafranca, el GEP, és un dels prop de 200 centres d’esplai federats al MCECC de la Fundació Pere Tarrés, l’entitat de lleure més gran de Catalunya.\nesplais, GEP, MCECC, Miquel Medialdea, Núria Martínez, trobada, Vèrtex, Xavier Nus


Febrer comença amb varietat de distàncies\nEl calendari d’Elitechip.net acull quatre esdeveniments amb diferents distàncies per a que pugueu elegir\nCiclisme o carrera d’asfalt? Això us proposem aquest cap de setmana al calendari d’Elitechip.net amb quatre esdeveniments repartits per Mallorca. Un ‘stage’ de BTT i tres curses d’asfalt són el principal reclam per aquests dies on es recupera la Cursa Popular de Costitx que va ser cancel·lada a finals de gener pel mal temps.\nEl cap de setmana l’obra aquest divendres la Enduro Maxibike BTT 2017 que organitzen els amics de S’Escapada al Port d’Alcúdia. Un ‘stage’ on no hi haurà competició sinó que es tractaran molt de temes que tenen a veure amb la BTT. Aquí teniu més informació.\nJa el dissabte, Costitx viurà la seva cursa popular amb dues distàncies, 9,2KM o 4,6KM pels carrers del municipi, així com una cursa pels més petits. Una cita que es reprendrà després que a finals del mes de gener fos suspesa per culpa del mal temps. Serà a partir de les 16 hores i al acabar hi haurà berenar pels participants. Aquí teniu més detalls.\nJa el diumenge, Sa Pobla acull la desena edició de la seva Mitja Marató, una cursa que arrancarà a les 10.00 al Parc de Can Cirera Prim i que ja té més de 480 inscrits. Serà una gran festa atlètica amb regals inclosos pels corredors. Aquí teniu tots els detalls.\nA la mateixa hora, a Colonia de Sant Jordi hi haurà el II Duatló Sud amb 5,6KM de carrera a peu, 20KM de bicicleta de carretera i 1,18 de cursa a peu. La cursa comptarà amb sortejos entre els participants. Aquí teniu tota la informació.


Política de Privacitat - Can Alemany\nLes dades que li sol·licitem responen a la finalitat de poder atendre adequadament les seves peticions d’informació, reserva o altres.\nEl nostre Lloc Web recull les seves dades personals mitjançant la recepció de diversos formularis i a través del correu electrònic. Posem a la seva disposició una adreça de correu electrònic per tal que ens sol·liciti qualsevol tipus d’informació, aclariment o dubte. Si Vostè inclou dades personals en el seu correu electrònic, o bé la seva adreça conté dades personals, ens autoritza a incorporar-les als nostres fitxers corresponents.\nDe conformitat amb el que disposa la Llei Orgànica 15/1999, de 13 de desembre, de Protecció de Dades de Caràcter Personal (LOPD), l’informem que les seves dades personals són incorporades en fitxers titularitat de REDIC BLAU.\nEl subministrament de dades personals a través del nostre portal requereix una edat mínima de 18 anys i, si s’escau, disposar de capacitat jurídica suficient per contractar. Amb caràcter general, queda absolutament prohibit facilitar dades personals dels menors de 14 anys sense el consentiment de pares o tutors legals.\nL’Usuari serà l’únic responsable de qualsevol dany o perjudici, directe i indirecte, que ens ocasioni a nosaltres o a qualsevol tercer pel fet d’emplenar els formularis amb dades falses, inexactes, incompletes, no actualitzades, o amb dades d’altri.\nEn qualsevol moment pot exercir els seus drets d’accés, rectificació, cancel·lació i oposició, en els termes establerts legalment, enviant un correu electrònic a hola@canalemany.com.\nTenint en compte que el principal mitjà de comunicació entre REDIC BLAU i l’USUARI és l’adreça de correu electrònic facilitada, li informem que utilitzarem aquest mitjà per a totes les comunicacions amb els USUARIS, incloses les informacions comercials o notes informatives relacionades amb la finalitat del nostre portal, si vostè autoritza a dit enviament, la qual cosa podrà fer per qualsevol mitjà i/o marcant la casella corresponent on se li demana dita autorització en els formularis de recollida de dades que trobarà en la nostra web.\nNo obstant, si L’USUARI no vol rebre les nostres comunicacions comercials per correu electrònic, no haurà de marcar dita casella. Podrà exercitar els seus drets d’accés, rectificació, cancel·lació i oposició mitjançant l’enviament d’un correu electrònic a hola@canalemany.com i /o donar-se de baixa a l’enviament de dites comunicacions fent click a l’enllaç que trobarà al peu de la nostra comunicació comercial enviada per correu electrònic.\nREDIC BLAU pot modificar les presents polítiques de privacitat a fi d’adaptar-les a les modificacions que es produeixin al nostre Web, o a les modificacions legislatives o jurisprudencials sobre dades personals que vagin apareixent. Això exigeix la lectura de la present política cada vegada que ens faciliti les seves dades a través d’aquest Web.


Divuitè triomf del Cadí La Seu, a tocar del seu rècord de victòries a la Lliga Femenina — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Divuitè triomf del Cadí La Seu, a tocar del seu rècord de victòries a la Lliga Femenina\nDivuitè triomf del Cadí La Seu, a tocar del seu rècord de victòries a la Lliga Femenina\nLes urgellenques vencen a Gran Canària (69-77) i en cas de guanyar dos partits més superaran la marca de la temporada 2018-2019. Bona jornada també pel Sedis Hidrology, que derrota el Grup Barna a casa (62-50)\nEl Cadí La Seu ja suma 18 victòries a la Lliga Femenina i, per tant, ja és a una passa d'igualar el seu rècord de triomfs a la fase regular de la màxima categoria, que va aconseguir la temporada 2018-2019, quan va acabar-la en tercera posició i amb un balanç de 19-7, quan la competició encara tenia catorze equips. El nou èxit ha arribat aquest cap de setmana a la pista de l'Spar Gran Canària, on les urgellenques es van imposar novament amb autoritat (69-77).\nDesprés d'aquest resultat, el primer equip del Sedis Bàsquet ja suma 43 punts (18 victòries i 7 derrotes) i, com ara fa tres anys, manté la 3a posició provisional, empatat amb l'Spar Girona, si bé les gironines han jugat tres partits menys (tenen un balanç de 18-4). A les jugadores de Bernat Canut els hi resten cinc partits per acabar la fase regular i, si aconsegueix guanyar dos partits més, batrà el rècord de triomfs del Cadí La Seu a la lliga. Per damunt a la classificació, ara mateix només hi ha el València (líder amb 21-4) i el Perfumerías Avenida (segon amb 22-1 i dos partits menys que les valencianes).\nA Gran Canària, el Cadí es va tornar a mostrar com un equip ben consolidat i que va oferir la seva millor versió. Tot i que l'Spar va dominar el marcador als primers minuts (23-14 al primer quart), les urgellenques van reaccionar i, amb un parcial de 15-25, van arribar al descans amb un avantatge mínim (38-39), gràcies a un triple de Laura Peña a l'última jugada i amb un paper clau de Jewel Tunstull en el joc interior.\nEl tercer quart va estar marcat per un ritme frenètic i una alta anotació. El Cadí va igualar el 47-40 que havien assolit les canàries, però no van poder impedir que les locals completessin aquests deu minuts havent recuperat l'avantatge (57-55). El conjunt pirinenc va augmentar la intensitat per intentar prendre el control i ho va aconseguir amb un marcador de 59-66 a cinc minuts del final. Als últims instants, els tirs lliures van permetre assegurar una treballada victòria, en la qual fins a cinc jugadores blanc-i-blaves van fer almenys deu punts: Irati Etxarri (16), Laura Peña (14), Jewel Tunstull (també 14) i Mikayla Pivec i Laia Raventós (10 cadascuna). Alhora, Etxarri va capturar 9 rebots; i Peña, 8.\nNou uniforme per a la Copa\nDesprés d'aquest nou triomf, el Cadí La Seu aparca la Lliga per disputar a València la Copa de la Reina 2022, en la qual debutarà aquest dijous (21.30 h) amb el partit de quarts de final contra el Lointek Gernika Bizkaia. El proper partit de fase regular serà el 2 d'abril, a casa contra el Tenerife.\nTot coincidint amb aquesta cita, el Sedis Bàsquet ha presentat aquest dilluns el nou uniforme dissenyat expressament per a la competició copera i que el Cadí estrenarà dijous. Es tracta d'una samarreta i uns pantalons amb línies irregulars i que combina els colors blau marí, blau cel i blanc, amb petites franges verticals vermelles al lateral i al coll. La samarreta suplent segueix la mateixa línia, però amb predomini del blanc i el blau cel.\n🔥 𝗤𝗨𝗘𝗘𝗡'𝗦 𝗖𝗨𝗣 𝗪𝗘𝗘𝗞 🔛‼\n3⃣ dies per la nostra 3⃣ #CopaReinaLFEndesa #sentlacopa | #sentelsedis 🏔🏀 pic.twitter.com/gToUxtvDIG\n— AE Sedis Bàsquet (@sedisbasquet) March 21, 2022\nEl Sedis Hidrology, vuitè\nLa jornada també ha estat molt positiva pel Sedis Hidrology, que dissabte va vèncer (62-50) al Palau d'Esports contra el tercer classificat del grup 2 de Primera Catalana, el Grup Barna. Això permet al sènior masculí urgellenc pujar fins a la 8a posició, amb un balanç de 7-13 i empatat amb la Penya Fragatina (9è) i el JAC Sants (10è), quan només resten dues jornades per acabar la fase regular. Tanquen la classificació l'Industrial Borobil Igualada (11è, amb 6-14) i el Laietà, que amb 1-19 ja és matemàticament equip de Segona.\nContra el Grup Barna, el Sedis va controlar el partit gairebé des de l'inici i fins al final, amb marcadors de 14-8 al final del primer quart, 32-20 al descans i 43-37 al final del tercer període. Als últims minuts els barcelonins van situar-se a només tres punts (51-48), però l'equip de David Vallvé va reaccionar i va acabar guanyant amb relativa comoditat. El màxim anotador va ser Nil Bregolat, amb 17 punts.\nEl Cadí La Seu celebra la victòria a Gran Canària (Foto: Samuel Melián / Spar Gran Canaria)\nUniforme del Cadí La Seu per a la Copa 2022 (Foto: Sedis Bàsquet)


Compressors - Reparacions Industrials la Plana\nHome → Pneumàtica → Compressors\nReparació de Compressors de Cargol\nReparem tot tipus d'averia en els compressors de cargol com poden ser: problemes amb la temperatura del compressor, pèrdues d'oli, deteriorament de tuberies i conductes, rodaments del motor, rodaments del cargol.\nManteniment de Compressors de Cargol\nUn aspecte molt important dels Compressors de Cargol és el seu correcte manteniment. A Reparacions Industrials la Plana, som experts en mantenir aquests compressors en les seves millors condicions. Ens assegurem d'evitar problemes com pèrdues d'oli, desgastament prematur dels rodaments, sobreescalfament dels components del compressor, entre d'altres. Per evitar tots aquests problemes, li oferim totes les solucions que pot necessitar, des d'un canvi de filtre d'oli, canvi de filtre d'aire, canvi de filtre separador, canvi d'oli fins al canvi de rodaments del motor i del cargol quan toca segons les especificacions del fabricant.\nReparació i Manteniment de Compressors de Pistons\nEls Compressors de Pistons són una de les eines més imprescindibles per a moltes empreses. Els nostres experts, s'asseguraran que no tingui cap problema amb el seu Compressor de Pistons fent-ne un manteniment adequat a les necessitats de cada cas i, solucionant qualsevol problema o averia perquè només s'hagi de preocupar de treballar.\nTreballem amb les Principals Marques de Compressors


Planeta Sigarra: de març 2022\nLas Tortugas Ninja: El último Ronin núm. 4 Sangre en la nieve\nTítol: Las Tortugas Ninja: El último Ronin núm. 4 Sangre en la nieve\nTítol original: Teenage Mutant Ninja Turtles: The Last Ronin núm. 4 Blood in snow\nPublicat per: ECC Ediciones, febrer de 2022\nA finals de febrer de 2022, ECC va posar a la venda les Tortugues Ninja per partida doble: el setè volum de la nova sèrie i el quart número d'El ultimo Ronin. Després de la lectura del setè volum de la sèrie nova de les Tortugues Ninja, ha tocat el torn del quart i penúltim número d'El último Ronin.\nAnunciada la seva llicència el juny de 2021, aquesta sèrie limitada de les Tortugues Ninja ha otingut un gran reeiximent als Estats Units. Las Tortugas Ninja: El último Ronin es tracta d'un projecte basat en una història ideada pels creadors originals de les Tortugues, en Kevin Eastman i en Peter Laird, durant els anys vuitanta, però que mai va arribar a materialitzar-se. El guionista de la sèrie moderna, Tom Waltz, al costat dels dibuixants Esau i Isaac Escorza, i Ben Bishop, donen vida a aquesta idea antiga, en col·laboració directa amb el mateix Eastman, que duu a terme tasques de guionista, dibuixant i realització dels esbossos. Estrenada originalment l'octubre de 2020, publicant-se cada tres o quatre mesos, el setembre de 2021 va sortir el seu quart número, faltant només un número per finalitzar la sèrie, que sembla que sortirà a l'abril d'enguany.\nEn una ciutat de Nova York del futur, dominada pel Clan del Preu, sent el seu líder el darrer dels Oroku, en Hiroto, fill de la Karai i nét d'en Saki alies Shredder, només hi queda una Tortuga Ninja viva, la qual després d'un intent fracassat per acabar amb en Hiroto, acaba molt malferit. Aquesta Tortuga, el darrer dels Hamato és en Michelangelo. L'última tortuga s'ha recuperat a la seva antiga llar, on resideix la seva antiga amiga April O'Neil, juntament amb la seva filla, la jove Casey Marie Jones. Per altra banda, en Hiroto, amb la clara intenció d'acabar amb l'últim mutant Hamato i els seus companys imposa la llei marcial, provocant un daltabaix a Nova York.\nHem conegut que fa anys, en trencar-se una treva entre els Oroku i els Hamato, va comportar la mort d'en Raphael, qui es va enfrontar amb la Karai, quedant en coma. Deu anys després, en fer setze anys en Hiroto esdevé el cap del Clan, i ordena negociar la pau amb els Hamato. Però en realitat, fou una trampa molt ben orquestrada per eliminar-los, i amb en Baxter Stockman implicat en l'assumpte, per tal d'aconseguir el Fugitoide, o sigui el professor Honeycutt. Els següents en morir van ser en Leonardo i en Casey Jones, i amb els supervivents ben desolats, l'April i en Michelangelo emprendran camins diferents pensant que l'altre és mort. La tortuga viatjarà al Japó per trobar-se amb en Donatello i el mestre Splinter on han fet cap per les converses de pau. Al present, en Mike, l'April, la Casey i membres de la resistència, planegen que abans d'atacar en Hiroto, s'ha d'atacar a en Baxter Stockman, tot utilitzant el cap del Fugitoide.\nAmb un pla sobre la taula, s'ataca el quarter general d'en Baxter Stockman, el qual compta amb unes fortes defenses, i caldrà el millor de tothom per poder-les traspassar. Abans de l'assalt en Mike i l'April tindran una conversa, on la tortuga explica com va anar el seu viatge al Japó. Quan hi va arribar va anar fins al poble del Clan Hamato. Allà fou rebut i li van explicar com van morir en Donnie i l'Splinter. Fou durant les suposades converses de pau, on van ser atacats per en Hiroto i el Clan del Peu, morint amb dignitat tot lluitant durament. Sabent que ell era l'últim de la seva família emprendria el camí del ronin, fins que arribés el dia de tornar a l'acció. Tornant el present, els nostres herois, amb feines i treballs, aconsegueixen superar les defenses, i utilitzant el cap del Fugitoide aconsegueixen derrotar en Baxter Stockman. Gràcies a això en Hiroto comença perdre el control sobre la ciutat de Nova York.\nEn Mike, l'April, la Casey, i companyia han guanyat una important batalla, però ara toca guanyar la guerra, i l'Oroku Hiroto no ho posarà gens fàcil. La història de l'última Tortuga Ninja està a punt de concloure's.\nAl final del número hi tenim la portada d'aquest número d'Esau Escorza i Isaac Escorza i Luis Antonio Degad, i tres portades alternatives a càrrec de Johnny Desjardins, Kael Ngu i InHyuk Lee.\nCom he dit més amunt, el cinquè i darrer número sortirà en la seva edició original per part d'IDW el pròxim 27 d'abril, per tant, per part d'ECC encara no en tenim notícies.\nIDW, abril de 2022\nBackhome vol. 1\nTítol: Backhome vol. 1\nAutor: Sergio Hernández (guió) i Toni Caballero (dibuix)\nPublicat per: Planeta Cómic, febrer de 2022\nFormat: Rústic amb sobrecobertes- 12,8 x 18 cm - 200 pàgines - B/N i color\nUna de les grans novetats de Planeta Cómic del 25 Manga Barcelona de 2019 fou la revista de manga espanyol Planeta Manga, tot inspirant-se amb les revistes japoneses de manga. Una revista que s'ha anat consolidant amb el pas del temps, aquest març de 2022 ha sortit l'11è número, tot mostrant-nos autors i obres ben diferents, algunes d'un o dos capítols, d'altres amb alguns més, i d'altres que tot indica que seran més llargues, ja que sembla que tenen bona acceptació. De mica en mica aquelles que han tingut bona acceptació i que tenen un nombre suficient de capítols, se'n van realitzant la seva edició en volum.\nUna d'aquestes últimes és Backhome dels valencians Sergio Hernández i Toni Caballero, que es va estrenar al tercer número de la revista i que fins al moment té nou capítols, el darrer dividit en dues parts. Aquest passat febrer es va publicar el primer volum que recopila els sis primers capítols. Constarà d'un total de dos volums.\nEls seus autors ens presenten una obra de demografia seinen, encarada al públic adult, amb acció, foscor i atractiva, tot des del seu primer capítol.\nL'Ann Harper torna a la ciutat on es va criar per esbrinar què va passar amb el seu germà petit, l'Adam, quan certs fets del passat els van obligar a separar-se. El que ignora és que Woscastle ja no és la ciutat que va abandonar un dia. Allà es trobarà un veritable malson: esgarrifoses criatures volten pels carrers, i un misteriós exèrcit sembla que els hi fa front. Capturada per aquest exèrcit, s'hi trobarà el seu amic de la infància, l'Eiden Baker, ara soldat. Quan els dos fugen de la base, els diferents fets que passaran a continuació donaran a lloc que es vagin desvelant els secrets d'un passat també fosc que han configurat el present.\nCom a material extra del volum respecte a la seva publicació a la revista, el cinquè capítol té unes pàgines desplegables a tot color, esdevenint un element a destacar. A més també hi ha un missatge d'agraïment dels autors al final de volum.\nÉs una obra que a mesura que es va llegint, et va atrapant, una història fosca molt ben construïda, que amb dos volums, com he dit més amunt, podrem gaudir totalment. Una tornada a casa realment aterridora.\nLabels: Backhome, Lectures, Manga, Planeta Cómic, Planeta Manga\n- Aproximació a l'estatus d'algunes espècies d'hèrptils bioindicadores de l'estat del medi natural de la Segarra, per Joan Ferrer\nPosted by Llop Segarrenc at 13:50 0 comments\nLas Tortugas Ninja vol. 7\nTítol: Las Tortugas Ninja vol. 7\nTítols originals: TMNT núms. 29-32, TMNT Utrom Empire 1-3\nAutors: Kevin Eastman, Bobby Curnow, Tom Waltz i Paul Allor (Guió), Sophie Campbell i Andy Kuhn (Dibuix), Ronda Pattison i Bill Crabtree (Color) i Sophie Campbell (portada)\nFormat: Rústica - 176 pàgines - Color\nA finals de febrer de 2022, ECC va posar a la venda les Tortugues Ninja per partida doble: el setè volum de la nova sèrie i el quart número d'El Último Ronin. Comencem amb la lectura del setè volum de la sèrie nova de les Tortugues Ninja.\nEndinsem-mos en aquest setè volum, on alternarem els capítols de l'arc argumental Northampton de la sèrie principal amb els tres capítols de l'arc argumental Utrom Empire.\nNúm. 29 de Kevin Eastman, Bobby Curnow i Tom Waltz (guió), Sophie Campbell (dibuix) i Ronda Pattison (color) (desembre de 2013). Aquest número és la primera part del vuitè arc argumental, Northampton.\nFinalment, les Tortugues, el mestre Splinter, en Casey i l'April, arriben a casa d'ella, a Northampton per recuperar-se de la dura batalla contra el Clan del Peu. Els mutants residiran amagats al graner. Però hi ha algú que els ha seguit des de Nova York, l'Alopex que durant la batalla va atacar l'Shredder i ara també està sent perseguida. La seva aparició comportarà que les tensions floreixin, especialment entre un Leo confús i en Raph, qui no es creu les paraules de la guineu mutant. Per altra banda, coneixerem els pares de l'April, l'Elizabeth i en John, qui fa temps va patir un ictus, motiu pel qual viuen al camp.\nImperi Utrom núm. 1 de Paul Allor (guió), Andy Kuhn (dibuix) i Bill Crabtree (color) (gener de 2014).\nA Burnow Island, el Fugitoide està capturat per en Krang, però és alliberat per en Baxter Stockman, una peculiar aliança es forma entre ells dos, però malgrat que l'objectiu és derrotar l'utrom, l'humà vol aprofitar-se del poder del Tecnòdrom a punt de completar-se, i a més matant tots els utroms que estan en estasi. I malgrat tot, el Fugitoide no ho veurà amb bons ulls. Paral·leament, farem un viatge al passat dels utroms, quan el seu planeta Utrominon, on veurem la creació dels triceratons, i l'aparició d'un dels seus caps, en Zog, i malgrat les conquestes dels utroms, també veurem la decadència del seu planeta.\nNúm. 30 de Kevin Eastman, Bobby Curnow i Tom Waltz (guió), Sophie Campbell (dibuix) i Ronda Pattison (color) (gener de 2014). Aquest número és la segona part del vuitè arc argumental, Northampton.\nLes Tortugues cada una seguint el seu propi camí intentaran recuperar-se a Northampton. Finalitzar el seu camí serà clau per tal que la família es torni a unir. També anirem aprofundint en en John O'Neil quan estava bé i treballava a Stockgen en el conegut exsudat. Però quan sembla que els mutants, inclosa l'Alopex fan passes per superar les tensions, algú des del cel els descobreix, en Koya, el falcó ara mutant de l'Shredder.\nImperi Utrom núm. 2 de Paul Allor (guió), Andy Kuhn (dibuix) i Bill Crabtree (color) (febrer de 2014).\nPer salvar els utroms, el Fugitoide recorre a en Krang, però per fer-ho en Krang haurà de sortir de les instal·lacions, i en Baxter se'n voldrà aprofitar. Al passat, anirem veient com el planeta Utrominon va caient en la decadència, i com es van distanciant en Quanin i el seu fill Krang. El primer pensa en només en una guerra continua mentre que el segon simplement vol el millor pel seu poble.\nNúms. 31 i 32 de Kevin Eastman, Bobby Curnow i Tom Waltz (guió), Sophie Campbell (dibuix) i Ronda Pattison (color) (febrer i març de 2014). Aquests números són la tercera i quarta part tot finalitzant el vuitè arc argumental, Northampton.\nDe mica en mica, sembla que tots es van recuperant i les tensions van desapareixent, especialment entre en Raph i l'Alopex. L'April tot parlant amb en Casey pensa que hauria d'utilitzar la mostra d'exsudat que té, sense efectes mutagens, per curar son pare. Mentrestant, els mutants excepte en Leo fan un mos, llavors són atacats per en Koya i tres assassins del Peu. Els del Peu tenen un clar avantatge, però el retorn d'un recuperat Leo anirà fent capgirar les coses, donant a lloc que els dolents hagin de fugir. Però la batalla comportarà altres coses, tal com que l'Alopex no pugui estar-se amb les Tortugues i hagi de seguir el seu camí, massa coses han passat que amb un parell de dies es puguin arreglar, com també que l'Elizabeth O'Neil descobreixi l'existència dels mutants, coneixent les Tortugues i el mestre Splinter. A més ara sabent el Peu on s'amagaven els nostres herois, aquests no tindran cap més remei que tornar a Nova York, és l'hora de deixar de fugir. I qui també anirà a Nova York seran els pares de l'April, per la seva seguretat i per estar amb ella, i a més en John es cura gràcies a l'exsudat, quan se'l veu barrejat amb un te.\nImperi Utrom núm. 3 de Paul Allor (guió), Andy Kuhn (dibuix) i Bill Crabtree (color) (març de 2014).\nA Burnow Island, els utroms s'han salvat, i en Fugitoide intel·ligentment es guanya la confiança d'en Krang malgrat ser'ne el seu presoner, alhora que li dóna una coartada a en Baxter, per evitar també les seves represalies. Un interessant joc d'escacs però amb tres jugadors. Al passat, la decadència a Utrominon es més que clara, i així que en Krang fa teletransportar a la seva gent, tota la que pot fins aquell planeta on ja hi havia tingut relacions, la Terra, establint la base a Burnow Island, i iniciant l'estasi dels utroms. D'aquesta manera, es tanca aquest cercle, i ara la història se centrarà en el gran perill que suposa el Tecnòdrom, una arma molt poderosa que té com a objectiu terraformar al Terra per tal que sigui la nova llar dels Utroms, i així per evitar-ho, el Fugitoide ha aconseguit enviar un missatge a molts coneguts que té, uns d'ells són les Tortugues de camí a Nova York, i uns altres que l'han rebut és el Clan del Peu.\nDesprés d'un intens sisè volum, en aquest setè hi tenim el breu exili dels nostres herois a Northampton on han pogut recuperar-se especialment de les seves ferides mentals, però no de la manera que haguessin volgut, ja que han estat descoberts pel nou mutant del Clan del Peu, el falcó Koya. Cosa que comportarà el seu retorn precipitat a Nova York. Per altra banda, també hem aprofundit en la història d'Utrominon, el planeta d'en Krang, i la importància del tecnòdrom per la recuperació del seu poble, i el paper delicat que està jugant el Fugitoide en tot plegat.\nCom sabem de portades de capítols n'hi ha més d'una, així abans de cada capítol, hi tindrem la seva portada oficial i la seva alternativa. Al final de volum, hi tenim la portada del vuitè volum recopilatori original, de l'arc argumental de Northampton, de Sophie Campbell, i també tres portades alternatives més, una del número 29 de Michael Dialynas, una del número 31 de J.K. Woodward, i una del número 32 d'S-bis.\nSent la periodicitat d'aquesta sèrie bimestral, el vuitè volum sortirà a finals d'abril.\nAnna Albareda, com a representant de la revista 'La Segarra', recull el premi Sikarra 2022 Autor: EFES\nDissabte 19 de març, l’Associació Cultural Revista La Segarra de Santa Coloma de Queralt va rebre al Casal de Calaf l'onzè guardó del Premi Sikarra que organitzen la Fundació Jordi Cases i Llebot i L’Espitllera, Fòrum d’Estudis Segarrencs. L'acte, que va aplegar força públic, va finalitzar amb l'actuació de la cantautora Lídia Pujol.\nTítol: Mighty Morphin Power Rangers vol. 1\nTítol original: Mighty Morphin Power Rangers núms. 0 a 8 USA\nAutors: Kyle Higgins (guió), Hendry Prasetya i Thony Silas (dibuix), i Matt Herms i Bryan Valenza (Color). Portada de Goñi Montes\nAnunciat l'agost de 2021 per la nova editorial Moztros, i esperant-lo que sortís durant els següents mesos, finalment el primer volum de Mighty Morphin Power Rangers s'ha publicat aquest passat febrer de 2022.\nAquesta nova sèrie de còmics dels coneguts superherois americans es va estrenar el 2016 per Boom! Studios publicant-se fins a 55 capítols recollits originalment en 14 volums, amb ella es va modernitzar i va redefinir des dels seus fonaments l'univers dels Power Rangers, millorant-lo i transformant-lo per sempre. Es va ampliar amb sèries derivades com Go Go Power Rangers que també forma part del pla de publicació de Moztros, ja que molt sovint ambdues sèries s'entrecreuen. Justament Moztros ha publicat aquesta setmana un primer pla de publicació de les diferents sèries i volums únics de Power Rangers, veient què i com es publicarà per tal que no ens perdem res, i suposo desconeixent-ho tot deurà anar així.\nL'edició de Mighty Morphin Power Rangers de Moztros serà publicada en cartoné i en un total de 7 volums.\nRefresquem la memòria, i així situar-nos en context. Per defensar la Terra de la bruixa Rita Repulsa, en Zordon va escollir cinc adolescents que van esdevenir els Power Rangers que juntament amb els seus dinozords, s'enfrontarien als temibles monstres enviats per la bruixa. Però aquesta també va trobar un jove que embruixant-lo va esdevenir un power ranger però aquest dolent. Finalment aquest sisè ranger aconsegueix trencar l'encanteri i s'uneix a la resta de rangers per enfrontar-se a la Rita Repulsa i el seus malvats plans. Aquest jove és en Tommy Oliver, el Green Ranger.\nA pesar d'haver-se alliberat del control de la Rita Repulsa, les coses no seran senzilles per en Tommy, patirà al·lucinacions on veurà la maligna bruixa, que l'alterarà mentalment comportant que cometi errors pilotant el Dragonzord i especialment que apareixien friccions amb els seus nous companys. Tot plegat li serà beneficiós a la Rita per portar a terme el seu pla, que es completarà al Centre de Comandament dels Power Rangers, que amb l'alliberament del poderós Drac Negre, el Centre quedarà destruït, en Zordon desapareixerà i amb l'Alpha també fet pols. La batalla és inevitable, però el Drac Negre és massa poderós i només poden fer una cosa fugir, però no tots, en Billy és capturat. A més el Drac Negre utilitzant la moneda de poder del triceratop, alterant la xarxa de metamorfosis, els rangers excepte en Tommy perdran els seus poders. Amb el Centre de Comandament sota el control de la Rita i amb en Billy capturat, els cinc rangers restants només poden fer una cosa, usar la moneda del poder d'en Tommy, que té un funcionament diferent, per tal que els altres quatre es puguin connectar per una via alternativa a la xarxa de metamorfosis i així transformar-se. I afortunadament el pla funciona, en Jason, en Zack, la Trini i la Kimberly es transformen, però ara són totalment verds, i en Jason a més, també posseeix l'armadura del drac, format per l'escut i els braçalets daurats. En canvi, en Tommy perd els seus poders.\nAixí és com comença aquesta nova i trepidant versió de la coneguda sèrie Mighty Morphin Power Rangers, donant lloc a un reinici de tot l'univers. Una obra més fosca, amb molts elements que la fan més versemblant, i amb una Rita més maligna i més seriosa que la que segurament recordem de la sèrie televisiva, que a diferència d'aquesta els elements narratius són ben diferents, aquí va tot molt seguit, no hi ha temps per descansar.\nAl final del volum hi ha una magnífica galeria amb portades alternatives dels números individuals. A més a cada capítol al principi hi té la seva portada original i al final una d'alternativa, i al principi del volum hi ha un text introductori de Judd "Chip" Lynn, guionista, productor i director de moltes de les sèries Power Rangers.\nUna lectura amb molta acció, que ens traslladarà a la nostra infantesa, però fent-ho d'una manera molt diferent del que llavors vam viure i veure. Sense dubte un treball excel·lent.\nPel segon volum, no hem hagut d'esperar gaire, en publicar-se aquesta entrada, ja el tenim disponible, i a mitjan abril sortirà Power Rangers: Alma de Dragón.\nCom publicarà Moztros els còmics de Power Ranger?\nMoztros davant la bona rebuda que ha tingut l'estrena de Power Rangers amb el primer volum de Mighty Morpin Power Rangers, per aclarir dubtes, n'ha publicat un breu resum del pla inicial de publicació.\nA la imatge s'indica l'ordre en què seran editats els volums i quin és el contingut de cadascun.\nMighty Morpin Power Rangers i la seva preqüela Go Go Power Rangers es publicaran en paral·lel i en l'ordre en què originalment van veure la llum als Estats Units. Els esdeveniments especials, com Shattered Grid i Necessary Evil, combinaran números d'ambdues sèries per facilitar la continuïtat de la lectura i inclouran extres com a històries curtes i especials.\nIntercalant-se amb la publicació regular, també llançarem els ja anunciats Power Rangers: Alma de Dragón, el volum únic centrat en en Tommy Oliver adult, i Mighty Morpin Power Rangers vs Teenage Mutant Ninja Turtles, el crossover on les Tortugues Ninja s'enfronten per els herois d'Àngel Grove.\nFont: Moztros Twitter\nLabels: Còmic, Moztros, Power Rangers, TMNT\nL’Associació Cultural Revista La Segarra, Premi Sikarra del 2022\nEl dissabte dia 19 de març a 2/4 de 8 del vespre tindrà lloc l'acte de lliurament del 11è Premi Sikarra a l’Associació Cultural Revista La Segarra de Santa Coloma de Queralt. Es durà a terme al Casal de Calaf i comptarà amb l'actuació musical de Lídia Pujol.\nLas Tortugas Ninja: El último Ronin núm. 4 Sangre ...\nSegona Jornada sobre el Medi Natural de la Segarra...\nL’Associació Cultural Revista La Segarra, Premi Si...


16.08.2015 - 10:28\nActualització: 16.08.2015 - 12:28\nEl president de l’Assemblea Nacional Catalana (ANC), Jordi Sànchez, creu que si després de les eleccions del 27 de setembre hi ha una majoria independentista al Parlament de Catalunya caldrà emplaçar el govern espanyol per a pactar un referèndum sobre el nou estat per a Catalunya. Tanmateix, opina que si no hi pot haver cap acord en aquest sentit, caldrà fer una declaració unilateral d’independència (DUI) perquè el 27-S serà l’aval per a fer camí cap al nou estat. Així, també subratlla que la DUI no serà immediatament després de les eleccions. ‘Probablement no serà en els propers mesos, però si hi ha una majoria independentista, que ningú dubti que aquest serà el camí. Amb Europa com a testimoni’, ha destacat.\nEn una entrevista a Catalunya Ràdio, Sànchez ha explicat que la prioritat de l’ANC és fer de l’Onze de Setembre a la Meridiana un acte multitudinari. Ha assegurat que l’entitat no demanarà el vot per a ningú de cara al 27-S i, en aquest sentit, també ha avisat que cal prudència per evitar que la Junta Electoral pugui considerar la Via Lliure de l’Onze de Setembre és un acte electoral


SWICCA facilita dades d’impacte climàtic per accelerar el flux de treball en l’adaptació al canvi climàtic de la gestió de l’aigua a Europa.\nEl projecte Service for Water Indicators in Climate Change Adaptation (SWICCA) va servir de prova de concepte per a un servei d’informació sectorial sobre la gestió de l’aigua en el marc del Copernicus Climate Change Services. L’objectiu del projecte era superar la bretxa entre instituts que proporcionen dades d’impacte climàtic, d’una banda, i els gestors d’aigua i els responsables polítics, de l’altra, la qual cosa es va fer a través del co-disseny i desenvolupament de capacitats entre consultors i agències, coneguts com a knowledge purveyours, que actuen com a interfície entre els proveïdors de dades i els gestors d’aigua. L’objectiu final era donar valor a les dades i garantir que la informació disponible fos útil per a la gestió de l’aigua a escala local i regional a Europa. El projecte SWICCA ofereix:\nNous indicadors d’impacte climàtic sobre el clima passat, les previsions estacionals i diferents intervals temporals en el futur.\nPatrons espacials pan-europeus dels canvis projectats com a mitjanes de conjunt.\nDescarregar funcions de les estadístiques dels indicadors per a qualsevol àrea escollida per a tot el conjunt.\nEines de downscaling i correcció per adaptar cada indicador a les condicions locals.\nInstruccions, vídeos tutorials i exemples d’estudis de cas sobre com utilitzar els indicadors d’impacte climàtic en un flux de treball local de gestió de l’aigua.\nFormació d’empreses consultores mitjançant la participació a la xarxa d’aprenentatge SWICCA i un fòrum web per a la intermediació de coneixement.\nisardSAT va contribuir amb la seva experiència en EO, identificant fonts de dades rellevants per a la gestió del clima i l’aigua a partir de les demandes dels usuaris, especificant els requisits per a les dades i suggerint contingut i funcionalitats per al catàleg de metadades de Climate Data Store (CDS).\nhidrologia, agricultura, humitat del sòl


Dos suplements comuns de ferro poden causar càncer - 2019\nPrincipal / Notícies / Dos suplements comuns de ferro poden causar càncer\nDos suplements comuns de ferro poden causar càncer\nUn nou estudi revela que dos compostos de ferro, que s’utilitzen en suplements i additius alimentaris, augmenten els nivells d’un biomarcador del càncer, fins i tot quan es consumeixen en quantitats baixes.\nAlguns suplements de ferro poden augmentar el risc de càncer colorectal, segons un estudi.\nLa nova investigació procedeix de la Chalmers University of Technology de Göteborg (Suècia), en col·laboració amb el United Kingdom Medical Research Council i la Universitat de Cambridge, també als EUA.\nEls científics, dirigits per Nathalie Scheers, professor assistent a la Universitat de Tecnologia Chalmers, expliquen que les seves investigacions van ser motivades per estudis antics que van demostrar que dos compostos, anomenats citrat fèrric i EDTA fèrric, promouen tumors en ratolins.\nNo obstant això, aquests estudis anteriors no van revelar "si totes les formes de ferro" biodisponibles "exacerben cèl·lules de càncer intestinals" o si les diferents formes de ferro mostren el mateix mecanisme.\nAixí, en el nou estudi, Scheers i els seus col·legues van examinar l’efecte d’aquests dos compostos sobre el creixement de cèl·lules cancerígenes humanes. A més, van provar un altre compost de ferro àmpliament disponible anomenat sulfat ferroso.\nEn el seu experiment, els investigadors van utilitzar els nivells dels compostos que es podrien trobar realment en el tracte gastrointestinal després de prendre el suplement.\nSegons els seus coneixements, Scheers i els seus col·legues són els primers a estudiar l'efecte d'aquests compostos en les cèl·lules humanes. Els investigadors van publicar les seves conclusions a la revista Oncotarget.\nEl citrat fèrric, EDTA, pot ser carcinogènic\nScheers i el seu equip van utilitzar una sèrie de tècniques, incloent assajos de proliferació cel·lular i anàlisi Western Blot, per dur a terme la seva investigació.\nL’estudi va revelar que fins i tot en quantitats baixes, tant el citrat fèrric com l’EDTA fèrric van augmentar els nivells cel·lulars d’un biomarcador de càncer anomenat amfiregulina i el seu receptor. Per contra, el sulfat ferroso no va tenir aquest efecte sobre les cèl·lules.\n"Els compostos específics de ferro afecten la senyalització de les cèl·lules de manera diferent, i alguns poden augmentar el risc d’avançar en càncer de còlon de manera dependent d’amfiregul·la", escriuen els autors.\nScheers comenta sobre les conclusions, dient: "Podem concloure que el citrat fèrric i l'EDTA fèrric poden ser cancerígens, ja que ambdós augmenten la formació d'amfiregulina, un conegut marcador de càncer associat amb càncer a llarg termini amb mal pronòstic".\nTanmateix, afegeix Scheers, "hem de tenir en compte que l'estudi es va fer sobre cèl·lules canceroses humanes cultivades al laboratori, ja que seria poc ètic fer-ho en humans".\n"Però, els possibles mecanismes i efectes observats demanen cautela. S'ha de continuar investigant".\nEl problema amb els suplements de ferro\nEl citrat fèrric, que es comercialitza sovint com Auryxia, és un suplement de ferro àmpliament disponible que s'utilitza per tractar l'anèmia en persones amb malaltia renal crònica.\nEn alguns països, de vegades s’afegeix EDTA fèrric als cereals, la farina o les begudes en pols. Als Estats Units, la Food and Drug Administration (FDA) va aprovar l’ús d’EDTA fèrric com a additiu alimentari per a una varietat de salses, incloent la salsa de soja, salses agres i dolces, teriyaki i salsa de peix.\nEls suplements de ferro s’utilitzen mèdicament per dones embarassades, persones que han perdut sang i pacients amb malaltia renal crònica, entre d'altres. Els investigadors adverteixen que aquests grups de persones poden tenir un risc més elevat de consumir nivells nocius de substàncies químiques cancerígenes.\nEls autors adverteixen que els consumidors poden tenir dificultats per discernir entre els suplements de ferro perquè "[m] qualsevol botiga i proveïdor no estableix quin tipus de compost de ferro és present, fins i tot a les farmàcies".\n"Normalment, només diu" ferro "o" mineral de ferro ", que és problemàtic per als consumidors", afegeix Scheers. "El més important, els investigadors i les autoritats han de començar a distingir entre aquesta forma de ferro i aquesta forma de ferro. Hem de considerar que les diferents formes poden tenir diferents efectes biològics".\n"De moment, les persones encara haurien de seguir els consells mèdics recomanats. Com a investigador, no puc recomanar res: cal que el consell provingui de les autoritats".\n"Però, parlant personalment, si necessitava un suplement de ferro, intentaria evitar el citrat fèrric", conclou.


ALP JA TÉ ENLLESTIT EL PROJECTE DE REHABILITACIÓ DEL TEATRE – Pirineus TV\nALP JA TÉ ENLLESTIT EL PROJECTE DE REHABILITACIÓ DEL TEATRE\nL'ajuntament d'Alp ja té enllestit el projecte de rehabilitació del Teatre Municipal i del Casino, una actuació que permetrà posar al dia aquests dos espais que encara alberguen un bon gruix de les activitats culturals i lúdiques de la localitat. Es tracta d'uns edificis que es van construir fa més de 70 anys i on pràcticament no s'hi han fet actuacions de millora.\nEl projecte contempla per una banda, connectar els dos edificis mitjançant la construcció d'una zona de pas sota la passarel·la lateral que dona accés al casal d'avis. També es faran unes noves escales i s'instal·larà un ascensor. Per l'altra, es vol convertir el teatre en un espai més polivalent i per això es col·locaran cadires retràctils i es rebaixarà i ampliarà l'escenari actual.\nL'actuació també permetrà guanyar una nova sala polivalent i una petita sala multimèdia a la segona planta.\nEl projecte de rehabilitació, que ha estat redactat per quatre tècnics d'Alp, es presentarà aquest dimecres a les 20h del vespre al mateix teatre. Serà un acte obert a tothom per tal d'informar els veïns i veïnes.\nDesprés de l'aprovació del projecte en el ple municipal, l'equip de govern traurà a licitació les obres amb la intenció d'iniciar els treballs aquesta mateixa tardor. El cost total de l'actuació serà 1,3 meur.\nEl Casino d'Alp alberga actualment el local jove, el casal d'avis, la sala de lectura i un bar. Tot i que no es reformaran aquests espais, sí que mentre durin els obres l'ajuntament els buscarà una nova ubicació per no interferir en les seves activitats.\nRecordem que abans que es construís el Palau d'Esports i Congressos, tots els actes culturals i lúdics es feien al teatre municipal. Avui dia, algunes d'elles, com els Jocs Florals, s'han traslladat al nou equipament però d'altres es mantenen al lloc de sempre, com l'escudella de Carnestoltes.


DRÀCULA DE BUTXACA | mecanoscritsotalasorra\nAbril 10, 2018 Abril 23, 2018 / iosonaquell\nJesús Cortés és un habitual de la literatura juvenil valenciana. Amb alguns best-sellers al darrere, és també un dels adaptadors d’obres clàssiques del Micalet Galàctic. I tot i el perill que tenen aquestes obres, cal dir que Dràcula és una de les versions més aconseguides dins d’aquest tipus d’obres.\nMoltes vegades, les adaptacions es converteixen més en un resum del Rincón del vago que d’una obra literària en si. Una tirallonga d’escenes que fan difícil seguir la història per com estan de resumides, per la velocitat a què se succeeixen els canvis dels protagonistes.\nEn canvi, el Dràcula de Jesús Cortés juga amb un avantatge: el bagatge cultural de la majoria de la gent sobre el món vampíric i l’obra de Stoker. Només la velocitat en l’aparició dels personatges i l’escena de la persecució per Londres resulten confuses. Però la resta de l’obra permet un acostament dels més joves a la història original. De fet, s’han privilegiat moments coincidents amb la magnífica versió cinematogràfica de F.F. Coppola, cosa que permetria (quan l’edat els ho permeta) comparar ambdues obres.\nAUTOR: Bram Stoker amb adaptació de Jesús Cortés\nLECTORS: 12-14 anys\nadaptacions, Bram Stoker, clàssics, Dracula, fantasia, Jesús Cortés\n← Tzoé per llevar-me un trauma\nLIKE A PEDRA DE TARTERA →


Solidaritat, llibertat i “besos de mariposa” | Montserrat Carreras\nEn una ocasió tan important com ho és la celebració d’un desè aniversari no podem oblidar que tenim un deute d’agraïment amb les dones que van començar amb nosaltres aquesta aventura i que avui no s’han pogut reunir amb totes les companyes perquè ja no hi són.\nRecordar avui la Manuela, l’Anna Maria i l’Àngela, tres dones que van contribuir de manera molt activa a la construcció del nostre Sant Martí i dels espais de relació de les dones martinenques, és més que una obligació moral: és un acte de justícia amb unes dones que van fer una tasca molt valuosa i que eren gairebé anònimes.\nLa Manuela Gómez, “Manoli” per a les amigues, va ser un dels pilars sobre els que es va construir La Pizarra de Raimunda. Aportava a les companyes el seny, la capacitat de lluita i la tolerància que les demostrava, cada dia, que el riu no arrossega totes les pedres. La seva fermesa va fer de la Manoli una mestra de solidaritat, conscienciació i defensa dels drets humans.La Pizarra va instituir fa sis anys un premi que porta el seu nom, i que en memòria seva reconeix la tasca de les col·laboradores que com la Manoli construeixen una societat millor i més justa per a totes.\nL’Anna Maria Figuera va ser la fundadora i l’ànima de La Tela de Penélope. Dona creativa i inquieta, escrivia poesia i relats i va guanyar diversos premis.A l’Anna li agradava abraçar els arbres, disfressar-se i actuar per a les seves companyes les obres que ella mateixa escrivia i dirigia. Participava en tertúlies i debats i sempre tenia paraules amables i “besos de mariposa” per a qui ho pogués necessitar. El primer aniversari de la seva mort les companyes van plantar en memòria seva un arbre al Parc de Sant Martí i entre les seves arrels van dipositar-hi un recull de textos.\nL’ànima llibertària de l’Àngela Mariné la va acompanyar fins el darrer moment. Pocs dies abans de la seva mort encara es reunia amb les dones reporteres d’aquest diari i ens desitjava “bones festes” a totes. Secretària de la dona d’Esquerra Republicana de Sant Martí, va estar al front del Casal Català Martinenc durant els difícils anys de la transició. Participant activa de les primeres mobilitzacions feministes de Barcelona, el seu esperit reivindicatiu no va defallir en la construcció dels espais de llibertat de les dones i ens va passar el seu testimoni per continuar endavant en el respecte de la nostra dignitat femenina.\nL’Angela, l’Anna i la Manoli són dones que han mort prematurament i quina memòria ens fa rebel·lar-nos contra una vida injusta que ens ha privat de la seva companyia i de la seva aportació abans d’hora. Els llibres d’història no reflectiran la riquesa del seu treball de lluita quotidiana. Quedaria injustament invisibilitzat si nosaltres, que el portem escrit a l’ànima, no aprofitéssim l’oportunitat de recordar que, gràcies a les que ens han precedit i acompanyat en la reivindicació de dones, podem afrontar el futur amb una mica més d’optimisme que fa deu anys.\nLa seva feina va ser un un primer pas per acabar amb la marginació. Fem un acte de justícia al mantenir-les vives en la memòria, juntament amb totes aquelles dones que van participar de forma activa a la societat civil, en la construcció d’un Sant Martí obert i socialment just que no es pot fer al marge del reconeixement de la llibertat de les dones.\nConsellera de Dona de Sant Martí\nEtiquetes: Anna Maria Figuera, Àngela Mariné, Casal Català Martinenc, Consellera de Districte, Consellera de Sant Martí, desè aniversari, Diari Dones de sant Martí, Districte de Sant Martí, dones, Dones reporteres de Sant Martí, ERC, Esquerra Republicana de Catalunya, In memoriam, La Tela de Penélope, Manuela Gómez, mitjans de comunicació local, noves tecnologíes, Pizarra de Raimunda, polítiques de dones, premsa local, Secretària de la Dona, societat de la informació\n← QÜESTIONS DE TEMPS: JA FA MÉS D’UN ANY\nJardins per a una pionera →


tast – AENW Catalunya (INWA)\nFem marxa nòrdica amb Els Blaus de Sarrià\nUna de les nostres principals activitats és la de promocionar i divulgar marxa nòrdica. Aquest cop ha estat amb una xerrada al Centre Excursionista Els Blaus de Sarrià (Barcelona) i dos tastets per Collserola sortint de Vallvidrera.\nApropar la marxa nòrdica als centres excursionistes és apropar una tècnica de progressió en el medi natural amb l’ajuda de dos bastons. Però no dos bastons de trekking que són els més habituals sinó uns bastons que ens recorden els d’esquí de fons.\nUna nova experiència ben aprofitada que esperem tingui continuïtat i es vagi estenent encara més entre els centres excursionistes.\nAutor AENWC (INWA)Publicat el 15/01/2018 09/02/2018 Categories EsdevenimentsEtiquetes Marxa nòrdica, Nordic Walking, tast


El Programa d’atenció domiciliària i suport de pacients pal·liatius i crònics avançats compleix 25 anys amb una alta satisfacció de pacients, famílies i professionals | InfoICS\n← L’Arnau, juntament amb l’Associació de Malalts d’Ictus de Lleida, commemora el Dia Mundial de l’Ictus\nL’ICS deriva les visites del CAP Horta a cinc centres de la zona →\nEl Programa d’atenció domiciliària i suport de pacients pal·liatius i crònics avançats compleix 25 anys amb una alta satisfacció de pacients, famílies i professionals\nEl Programa d’atenció domiciliària i equips de suport (PADES), que dóna suport a pacients pal·liatius o crònics avançats, celebra aquest any el seu 25è aniversari i avui, en el marc de la X Jornada PADES que ha tingut lloc a Les Franqueses del Vallès, ha commemorat aquesta efemèride en un acte inaugurat pel conseller de Salut, Boi Ruiz.\nEl conseller ha destacat que el PADES respon al principi que un sistema sanitari “ha d’anar més enllà de curar i també ha de cuidar” i ha subratllat que es tracta d’un model a estendre per la integració de tota l’atenció que suposa, en el sentit que també té cura de l’entorn del pacient. Ruiz també ha agraït als professionals dels equips PADES la seva dedicació, professionalitat I treball conjunt durant aquests 25 anys, així com el paper de l’Institut Català de la Salut (ICS) en iniciar i desenvolupar aquest programa.\nEn la jornada, organitzada pels equips PADES de Mollet del Vallès i de Granollers de l’ICS, han participat professionals de tots els PADES de Catalunya i familiars d’usuaris que han rebut aquest tipus d’atenció. En ella s’ha posat de manifest que al llarg d’aquest anys s’ha mantingut la satisfacció amb els equips PADES per part de pacients, famílies i professionals. Catalunya ha estat pionera en l’àmbit de les cures pal·liatives i va ser reconeguda com a territori demostratiu de la Organització Mundial de la Salut (OMS) des de l’any 1990, quan es van desenvolupar diversos recursos de cures pal·liatives com els PADES. Gràcies als seus resultats d’avaluació seqüencial i sistemàtica de cobertura, diversitat i dimensió, el programa va esdevenir referent internacional.\nSeguint aquesta tradició, Catalunya s’ha incorporat amb èxit a les tendències més innovadores en atenció pal·liativa posant en marxa el model d’atenció a la complexitat avançada (MACA) i avançant en models d’atenció integrada amb el Pla Interdepartamental d’Atenció Social i Sanitària (PIAISS), en el que l’atenció domiciliària és una de les línies estratègiques.\nMés equips i millor atenció\nA més, en aquests 25 anys s’ha passat de 15 a 78 equips PADES. Aquests donen assessorament i suport especialitzat a l’atenció primària per a pacients pal·liatius o crònics avançats amb necessitats complexes. Ofereixen atenció domiciliària integral i interdisciplinària per a controlar els símptomes, el confort i el benestar del malalt i del seus cuidadors. A més, també gestionen casos complexes i coordinen recursos entre nivells assistencials, entre d’altres.\nEls equips PADES estableixen una relació molt propera amb els malalts i les seves famílies, i els atenen basant-se en les seves necessitats clíniques però també psíquiques, sociofamiliars o espirituals. En aquest sentit, donat l’impacte de la situació de final de vida en el malalt i el seu entorn, la relació dels professionals es basa en la confiança i en l’acompanyament, per tal de portar la situació de la millor forma possible.\nL’any passat, els PADES van atendre 14.668 episodis amb una edat mitjana de 75,5 anys i una estada mitjana de 90,6 dies. El 52,7% dels casos van ser causats per persones amb càncer, mentre que un 34,8% van ser donats d’alta amb circumstància domicili. D’altra banda, cada any moren a Catalunya unes 60.000 persones i en els darrers anys es manté en un 18% el nombre de malalts crònics que moren al seu domicili. A més, un 36% al 2012 i un 38,5% al 2013 de les persones que van morir a domicili van ser ateses pel PADES.\nSota l’empara del Pla de Salut\nEl Pla de Salut de Catalunya 2011-2015 preveu una estratègia de millora a l’atenció de les persones amb malaltia crònica avançada, que representen entre l’1 i el 1,5% de la població. Aquesta estratègia s’articula mitjançant el Programa de prevenció i atenció a la cronicitat (PPAC) i en base al model català en cures pal·liatives.\nPer últim, els professionals que treballen en els equips PADES s’han caracteritzat, entre d’altres, per ser un col·lectiu cohesionat. De fet, actualment i sota el lideratge del PADES de Granollers i el suport del Pla director sociosanitari estan impulsant un projecte de recerca sobre la complexitat atesa en aquest recurs. S’ha convidat a participar a tots els equips i la resposta fins al moment ha estat positiva, ja que hi ha garantida la participació del 65% dels equips i s’ha previst iniciar el projecte a principis de l’any que ve.\nAquesta entrada s'ha publicat en Notícia i etiquetada amb PADES, PADES Granollers, PADES Mollet del Vallès, Pla de Salut, Programa d’atenció domiciliària i equips de suport, X Jornada PADES Catalunya. Afegiu a les adreces d'interès l'enllaç permanent.


Daddy Dave Bio, Família, carrera professional, esposa, valor digne, mesures - Divers\nData de naixement: 04 d'abril de 1973\nLloc de naixement: Shawnee, d'acord\nDavid Comstock, conegut popularment com ' Daddy Dave 'En el camp de les diferents professions. L'amant de l'aventura, Dave, és un corredor de vehicles de Oklahoma que posa en perill la seva vida participant en l'esport perillós. Tot i això, va obtenir un ampli reconeixement després de presentar-se al programa Discovery Channel 'Street Outlaws'.\nA més, a vegades el corredor també es coneix com a 'el rei del carrer'. Però anteriorment el 2015, va resultar greument ferit i molts dels seus admiradors havien pensat morir mentre participava en un esdeveniment sense preparació prèvia. Tot i això, ara es troba segur i participa en un esport perillós. Voleu saber més sobre la seva forma de viure i la seva vida personal? A continuació, desplaceu-vos a sota per descobrir més informació.\nTítol : El protagonista de The Street Outlaws, Daddy Dave.\nDaddy Dave: Bio, Família, Educació\nL'extrem corredor va néixer com David Comstock, que després es va popularitzar amb el sobrenom de 'Daddy Dave'. Va néixer el 4 d'abril de 1973 a Shawnee, Oklahoma, EUA, per als pares Marge i Peter Comstock. Va créixer junt amb els seus germans però no es coneix la seva identificació. A més, tampoc no ha revelat informació sobre els seus títols acadèmics.\nDes de ben jove, s’ha interessat pels cotxes i les curses, però, aquesta passió va acabar fent carrera com a pilot de curses. A més, la seva naturalesa de creació de nous es va dedicar a fabricar els seus propis cotxes muntats i a l'amo de la botiga. A més, als setze anys, va començar a conduir la Chevy Impala de 1978 dels seus pares i es va esforçar amb l'amor a les carreres.\nDaddy Dave: Carreres i èxits de vida\nVa començar la seva carrera competint i guanyant curses de cotxes, però no hi ha informació exacta quan va començar la seva carrera oficial. Tanmateix, se sap que va començar a córrer a partir de la seva jove adolescència. A més, en poc temps va obtenir el títol d’un dels conductors més destacats a Oklahoma. Poc després, va guanyar diners suficients per comprar un camió de recollida 1996 GMC Sonoma S10. Va continuar la seva tasca amb Chevrolet. Des de la seva primera aparició des de l'any 2013, s'ha convertit en el pilot número 1 d'Oklahoma.\nDe totes maneres, va començar a reconèixer-se àmpliament després que aparegués al programa de televisió de realitat. Afirma que va tenir aquesta oportunitat per la seva bona amistat amb Cap gran (nom real; Justin Shear). Més tard, va llançar la seva pròpia botiga que personalitza cotxes al seu gust i explora les noves peces automotives.\nDaddy Dave: Vida personal i dona\nLa celebritat sempre ha guanyat fama només per la seva obra, ni ell ni la seva dona han estat el centre dels mitjans de comunicació per la seva vida personal. Bé, llegint la línia deus haver sabut que és un home casat. Està casat amb la seva dona Cassie des del març del 2013. La parella havia acollit dues filles del seu matrimoni. A més, fonts afirmen que ha produït fills amb més d'una dona. Però no hi ha informació clara sobre la declaració.\nTítol : Dave i la seva dona\nVa ser arrossegat per un rumor en què constatava la desaparició de la seva mort. No obstant això, segueixen sent rumors que el que va passar va ser que va participar en un accident de cotxe gairebé fatal. L'esquerre li va deixar greus contusions incloent contusions pulmonars amb una espatlla trencada tot i que portava casc. Per la gràcia de Déu, les seves ferides i contusions van curar i, actualment, ha corregut al cor. A part, no hi ha informació disponible sobre ell que tingui lloc en altres rumors o controvèrsies.\nAl començament de la carrera, potser ha lluitat molt per sobreviure. Però, a mesura que passa el temps, a causa del seu gran esforç i dedicació, ha pogut posar-se en peu i es va convertir en un dels bons corredors del carrer d'Oklahoma. La fama de ser corredors populars l’ha contribuït a guanyar uns bons ingressos. Tot i això, no ha revelat informació exacta sobre el seu salari i guanys. Segons fonts fiables, el seu patrimoni net té una estimació d’uns 2 milions de dòlars.\nEl corredor de carrer no només va aparèixer a la televisió, sinó que també va a Internet en línia amb diferents plataformes de xarxes socials. A més, té comptes personals, però no verificats, on va compartir imatges de la seva família i de la feina. A Twitter, ha acumulat més d'1,1k de seguidors al seu compte @ Daddy_dave93 . A Instagram, passa per la maneta @daddydaveandgoliath amb 582 k de seguidors. Ha verificat el seu compte de Facebook @ daddydave405 amb més d’1,2 milions de seguidors.\nDaddy Dave: mesures del cos\nLa personalitat de la televisió té un cos ajustat que es troba a una altura aproximada de 5 peus 7 polzades o 1,72 metres. El seu cos ben cuidat pesa al voltant de 58 kg amb una estadística del cos desconeguda. Té els cabells castanys foscos i tenien els ulls verds avellaners.\nLlegiu sobre esportistes com Justin Shearer, Cooper preciós ,Jordan Spieth


La UdG adapta els graus a més de cent estudiants amb discapacitat - Diari de Girona\nLa UdG adapta els graus a més de cent estudiants amb discapacitat Diari de Girona\nLa Universitat de Girona compta aquest curs amb 110 alumnes que tenen algun tipus de discapacitat. Un d'ells és l'Isaac Pedrós, que estudia Ciències Polítiques i és invident. Aquest alumne afirma seguir les classes «amb total normalitat» gràcies a una mínima adaptació prèvia que fan els professors de tot el material que fan servir durant la classe. La tècnica d'inclusió de l'Àrea de Compromís Social de la universitat, Montse Castro, explica que en els últims anys ha crescut el nombre d'estudiants amb discapacitat al conjunt de facultats. Aquesta àrea s'encarrega de «fer de pont» entre l'alumnat i el professorat per tal que es garanteixi «l'accés a la informació» com qualsevol altre estudiant.\nL'Isaac Pedrós és estudiant de la Universitat de Girona (UdG). Està cursant segon de Ciències Polítiques i l'Administració i és invident. Tot i així, va decidir anar a la universitat perquè els metges li van recomanar seguir estudiant per «estimular i canalitzar l'energia en positiu». Segueix les classes «amb total normalitat», tot i que matisa que ho fa «d'una forma diferent a l'habitual».\nEn el seu cas, necessita que tot el material que els professors facin servir sigui accessible. Això vol dir que han de ser presentacions i documents preparats perquè quan l'Isaac els obri, l'ordinador li faci una descripció auditiva de tot el que hi ha escrit. A més, demana que li passin tot el material abans, i així ell ho pot revisar abans d'anar a classe. Una vegada allà ja sap de què es parlarà i es pot concentrar en tan sols prendre apunts del que diu el professor.\nEls estudiants amb discapacitat de la UdG han decidit organitzar-se en una associació que porta per nom Multicapacitats. L'Isaac n'és el president i explica que tenen dos objectius. D'una banda, «fer visible la nostra situació» i per aconseguir-ho, no només cal estudiar, sinó que també cal «organitzar activitats de lleure i esportives». De fet, ja han organitzat sortides a la neu, competicions d'escacs o excursions amb caiac. Per altra banda, també lluiten «pels drets de les persones amb discapacitat». De fet, quan l'Isaac acabi la carrera, assegura que vol treballar per «conèixer els drets» del col·lectiu de discapacitats i reivindicar la seva inserció dins de la societat.


La processó dels silencis - Levante-EMV\nLa processó dels silencis\n16·04·22 | 04:00\nMentre el món catòlic celebra la passió, mort i resurrecció del seu salvador, a Sagunt aquesta commemoració ha esdevingut un dels reclams més atractius per als ciutadans i visitants. Enguany hem viscut el Via Crucis per part d’un consistori que, fins que la societat saguntina no ho ha reclamat i convocat, han fet una processó de silenci que riu-te tu de les que es fan arreu del món!\nDes que una de les confraries més antigues de Sagunt i del País Valencià decidia per votació que les dones no podien encara ser confrares, malgrat que són bones com a servidores, criades i acompanyants dels majorals, les reaccions que venien per part de premsa i sobretot en xarxes socials, posaven Sagunt en boca de tots. El nostre govern local entestat a posar la ciutat al mapa turístic mentre uns dels seus atractius fa tot malbé de la manera més vergonyosa i retrògrada possible.\nI passaven els dies i el silenci persistia, però com que la votació s’havia realitzat la vetlla de Setmana Santa, els representants polítics havien d’atendre mitjans i cinc dies després l’alcalde i responsable d’Igualtat, Darío Moreno, declarava als micròfons d’Onda Cero: «el Ayuntamiento como institución no debe entrar en una decisión de una entidad privada, como concejal de igualdad y como ciudadano, Moreno lamentaba la decisión de no permitir el acceso a las mujeres».\nDoncs no, benvolgut Darío, de segur que aquesta ‘decisió’ l’ha disgustat, però al seu tuiter, malgrat usar-lo en l’àmbit personal i no institucional (sic), no ha estat capaç de fer cap tuit lamentant aquesta situació de discriminació. Pot piular el que considere, som moltes les que el seguim, entre elles companyes i votants, i esperàvem una reacció més valenta.\nUn exemple impensable: s’imagina empreses privades o comerços amb seu a Sagunt votant per admetre dones, persones racialitzades o ves a saber quin destrellat? Aquest cas masclista de discriminació flagrant va en contra dels drets de les dones, dels drets humans, emparats per la «Constitución española» que tant els agrada treure i retreure a altres. I no, alcalde, no es pot consentir que una associació saguntina no reba la condemna per part del consistori amb l’alcalde al capdavant.\nHi ha fotos seues i de la regidora de cultura i festes en la seu de la Confraria (per cert, paguen l’IBI per ella?) però també dels anteriors alcaldes on els lliuren regals (i potser algun tipus de prebenda?). «Con la Iglesia hemos topado»: el temor d’enfrontar-se amb una confraria religiosa i per extensió amb l’Església catòlica se’ls apodera. Els privilegis del Concordat amb el Vaticà que cap govern estatal és capaç d’anul·lar tot i formar part d’un Estat aconfessional, pesen massa junt amb els peculiars lobbies locals d’aquestes agrupacions.\nAra bé, no ha portat el ciri vosté a soles en aquesta processó dels silencis. Representants municipals d’altres partits amb la responsabilitat de l’àrea de festes i cultura tampoc no han dit ni xufa i després de més d’una setmana ho fan amb una més que decebedora i tèbia reacció davant la gravetat d’una decisió que no ens cansarem de repetir es passa pel folre del capirot els nostres drets; i els esquerrans a priori defensors de valors republicans com ara la igualtat i laïcitat han restat muts, ja que si les històries no passen dins d’un còmic o en mural d’edifici talla XXL no en perceben la gravetat.\nDes d’Esquerra Republicana (ERPV) denunciem aquest greuge, però malauradament no estem al consistori saguntí per fer una moció de condemna i exigir explicacions sobre el suport i reconeixement que des de l’Ajuntament reben associacions com aquesta que, per molt privades que siguen, atempten contra els nostres drets, però a més com a ciutadanes esperàvem una resposta immediata, valenta i adient perquè s’actuara davant d’aquests fets com calia i que els nostres temorosos representants, no hagueren desfilat enmig d’aquest vergonyós silenci.\nPACMA pregunta por la seguridad en los bous de Puçol


Tot i així, admet que la pressió als hospitals és alta i que venen "dies de risc"\nBarcelonaEs donava per fet que el Govern anunciaria un enduriment de les restriccions per Cap d'Any, perquè quan va presentar les mesures per a les festes de Nadal va advertir que el 28 de desembre es revisarien i des d'aleshores l'evolució del coronavirus, en general, ha empitjorat. Però finalment ha arribat aquest dia i la decisió ha sigut mantenir-ho tot igual, malgrat que feia poc més de 24 hores que el conseller d'Interior, Miquel Sàmper, havia obert la porta a retocar el toc de queda per Cap d'Any. El comitè del Procicat ha donat per bones les restriccions que ja s'apliquen des de la setmana passada tot i admetre que es viu "un moment delicat" pel creixement progressiu del virus, segons ha reconegut la directora de Protecció Civil, Isabel Ferrer.\nLa nit de Cap d'Any, doncs, el toc de queda s'allargarà fins a la una de la matinada i es permetran trobades de 10 persones d'un màxim de dues bombolles de convivència. El confinament comarcal també es podrà saltar si una mateixa bombolla va a veure familiars i persones pròximes o es desplaça a segones residències i en allotjaments turístics. Per tant, arreu del país –tret de la Cerdanya i el Ripollès, que continuaran tancades– les mesures duraran com a mínim una setmana més. Sàmper ha argumentat que fins ara s'ha detectat "un compliment elevadíssim" perquè la mobilitat va caure un 25% la nit de Nadal i entre un 44% i un 45% per Nadal i Sant Esteve en comparació amb l'any passat.\nPerò el conseller ha definit com a "molt més que impossible" que els Mossos i les policies locals puguin controlar si se segueixen les restriccions la nit de Cap d'Any, de manera que ha demanat respectar-les "perquè són dies de risc". De fet, Sàmper ha mostrat un discurs contradictori, com també la consellera de Salut, Alba Vergés, perquè ha reconegut que Cap d'Any "és un tipus de celebració més de revetlla que no pas familiar". Vergés ha defensat que les mesures han pogut "contenir" l'increment del virus, malgrat que ha admès que la pressió actual als centres sanitaris és més alta que a l'inici de la segona onada.\nMés ingressats als hospitals\nEl cert és que, tot i que algun indicador clau va a la baixa, com la taxa de contagi que ja està entorn de l'1,17 –cent persones en contagien 117–, el covid-19 continua en fase d'expansió. A més, les dades públiques encara no reflecteixen l'impacte de les festes en la propagació del virus, però el degoteig d'ingressos als hospitals s'està accelerant: un senyal preocupant de com comença a impactar en l'àmbit assistencial. Ara mateix hi ha 1.736 pacients ingressats als hospitals pel coronavirus mentre que el 18 de desembre, quan es va fer la presentació de les restriccions per Nadal i Cap d'Any, n'hi havia 1.547. Llavors 344 persones estaven a l'UCI i ara són 337. El 18 de desembre el risc de rebrot se situava als 302 punts i actualment és de 377.\nNadal i covid-19: una combinació endimoniada\nEl secretari general de Salut, Marc Ramentol, ha parlat d'un "lleuger repunt" en els ingressos als hospitals des de finals de la setmana passada, encara que ha precisat que fins ara s'ha pogut "contenir". "És un toc d'alerta perquè tenim una part important de la capacitat ocupada pel covid", ha afegit. Malgrat tot, la crida del Govern s'ha limitat a repetir el missatge que ja va fer per Nadal: celebrar un Cap d'Any diferent amb el mínim de gent i reduir la mobilitat a aquells casos imprescindibles que afecten persones vulnerables.\nPer a Jaume Padrós, president del Col·legi de Metges de Barcelona, la decisió de no intensificar les restriccions és errònia. Ha confiat que el Govern rectifiqui i anunciï en breu "mesures contundents i efectives per frenar la pandèmia" i evitar que augmenti la interacció per Cap d'Any. En una entrevista a RAC1, el doctor ha insistit en la necessitat que la ciutadania no es mogui ni es relacioni fora de la seva bombolla de convivència. "No té cap sentit que no es pugui anar a la Cerdanya i, en canvi, la gent de Barcelona pugui anar a l'Empordà", ha dit.\n— Jaume Padrós 🎗 (@jaumepadros) 28 de diciembre de 2020\nL'anunci tampoc ha agradat a l'expresident de la Generalitat, Quim Torra, que ha criticat la decisió. "Em sap greu, però no puc compartir-ho. Amb l'actual pressió assistencial, són necessàries mesures de restricció social. Ara no ens la podem jugar", ha publicat a Twitter.\n— Quim Torra i Pla (@QuimTorraiPla) 28 de diciembre de 2020\nCovid-19 Nadal cap d'any


Top 10 Locions anticaspa | CAT.Hair-Action.COM\nQue no li agrada neteja el cabell lliure de caspa? Estic segur que estarà d'acord amb mi en què la caspa ha estat una batalla per a la majoria de nosaltres, especialment si vostè és un preadolescent o adolescent. Amb aquests petits flocs blancs que es mostren tan bé a la roba fosca, sens dubte ens portarà vergonya. ¿S'ha preguntat per què s'obté la caspa vegada i una vegada que el tens? Es pot curar?\nAvui vaig a portar-te nois al moll de la qüestió (escamosa-escamosa?) Del que causa la caspa, i com StyleCraze que suggereix els 10 locions amb Caspa superiors per ajudar a mantenir les escates a la badia de manera que vostè pot capgirar el seu cabell sense por.\nLes millors locions per a la caspa del cuir cabellut\n1. Keracare Sec i cuir cabellut que pica Loció Anti caspa per Avalon:\nAquesta loció per a la caspa del cuir cabellut té diversos beneficis a més de lliurar el seu pèl de la caspa. Es tracta la psoriasi, la dermatitis seborreica i la caspa, la prevenció d'infeccions picor i del cuir cabellut.\nLa loció està formulat amb un ingredient aprovat per la FDA que s'ha demostrat clínicament per controlar la caspa i la picor.\nAquesta loció de Keracare és més eficaç quan s'utilitza amb la seva rutina de neteja i condicionat.\n2. Goldwell Inner Effect Regular Loció Anti caspa:\nAquesta loció anticaspa de Goldwell és suau i nutritiva, la neteja del seu cabell i cuir cabellut de la caspa, sense efectes secundaris com la caiguda del cabell, cremor o molèsties en el cuir cabellut.\nLa loció regula la funció natural del cuir cabellut i prevé la formació de caspa.\nEl xampú ha de ser aplicat en mesures generoses en el cuir cabellut i el cabell i deixa tota la nit i després es renta en el matí amb aigua tèbia, després de la qual cosa es pot seguir amb la rutina regular de cura del cabell.\nLa loció s'ha d'aplicar només una vegada al dia.\n3. Ducray SQUANORM Loció Anti caspa:\nLa loció de Duracy Squanorm ha estat dissenyat per a tractar una varietat d'afeccions del cuir cabellut incloent la caspa.\nKeluamid, d'ingredient actiu present en la loció és eficaç contra la picor, enrogiment, inflamació i la caspa.\nSulfat de Zinc neteja profundament el cuir cabellut i ofereix alleugeriment de la picor.\n[Llegir: Suc de la ceba per la caspa]\n4. Sunsilk Anti-caspa Loció cuir cabellut:\nSunsilk gamma de productes han estat dissenyats per donar-li, trenes saludables ad radiant suaus.\nLa loció cuir cabellut de Sunsilk s'enriqueix amb Citrus Complex i un ingredient anti-caspa actiu per a un cuir cabellut net, lliure de picor. La loció lleugera, no enganxosa nodreix les puntes del cuir cabellut i l'arrel.\nLa loció proporciona la humitat necessària en el cuir cabellut necessita per prevenir la descamació i la formació de caspa.\n5. El sofre 8 medicat anticaspa Loció hidratant d'oli de pèl:\nLoció capil·lar hidratant lleugera, no grassa i eficaç, aquest producte està dissenyat per a persones que pateixen de caspa pesada i ajuda a nodrir, protegir i hidratar el cuir cabellut.\nUna rica barreja d'olis naturals, extractes d'Aloe Vera i vitamina E prevé la descamació del cuir cabellut i la conseqüent descamació causa de la caspa.\nLa loció suavitza el cabell, afegeix brillantor als panys fràgils i neteja el cabell des de l'arrel fins a la punta.\nL'ingredient principal és la piritiona de zinc.\n6. Suls Enganxa 2% Anti-caspa Sulfur de Seleni:\nAquesta loció cuir cabellut únic per a la caspa té compostos de sofre 2%, així com un suplement mineral complex que ajuda a normalitzar la secreció adipós del cuir cabellut eliminant així la caspa des de la primera aplicació.\nLa loció elimina les toxines que destrueixen l'arrel del pèl, millora el to del cabell i evita la descamació del cuir cabellut.\nAmb l'ús regular de la loció, les funcions vitals de les cèl·lules de la pell en el cuir cabellut es restauren, donant-li al cabell un aspecte saludable, inflable i brillant.\n[Llegiu: tractar la caspa amb sal]\n7. Crema de la Natura medicat anticaspa Loció Calmant:\nLa loció controla escates i picor, la prevenció de la formació de la caspa en el cuir cabellut i el cabell.\nDissenyat per ser utilitzat com una loció sense aclarit entre xampús, el producte proporciona protecció durant tot el dia als usuaris.\nLa loció es compon de 150% d'ingredient més actiu en comparació amb marques líders i encara és suau en el cuir cabellut, amb efectes no-secundaris, fins i tot quan s'aplica amb regularitat.\n8. Avlon KeraCare Sec i cuir cabellut que pica Anticaspa punt Itch Lotion:\nDeixar-a la llum, suau i no gras loció, aquest producte està dissenyat per netejar el cuir cabellut a fons i àrees objectiu de formar escates pesada.\nLa loció ajuda a minimitzar la picor i les inflamacions que ocorren a causa de condicions com seborreica Dermatitis, caspa o seborrea.\nPer utilitzar aquesta loció com una cura efectiva, un està obligat a aplicar una petita quantitat directament sobre el terreny picor o taca amb la caspa concentrada. No esbandida.\nAquesta loció és segur per a l'ús diari.\n9. Hairgum - Llegenda - anticaspa Loció Tònica:\nAquesta loció ha estat dissenyat per purificar i netejar el cuir cabellut de la caspa.\nExtracte de menta fresca combinada amb la olamina ingredient proporcionar neteja suau i eficaç.\nDifondre la loció sobre el cabell sec o humit. Fer massatges la loció en el cuir cabellut durant uns minuts. Utilitzar com una esbandida, no esbandir.\n[Llegiu: El millor tractament contra la caspa oli del pèl]\n10. Kismera control anticaspa Loció:\nUn ingredient de gran abast, aquesta fórmula neta el contingut d'humitat del cuir cabellut i control en el cuir cabellut per prevenir la infecció bacteriana.\nEl producte ajuda a calmar el cuir cabellut irritat i picor deixant el cabell suau, brillant i lliure de caspa.\nAquí estan els nostres deu millors locions anticaspa. Aquestes locions han d'ajudar a protegir el teu cabell de la descamació i li donarà els cabells pruïja lliure, neta i nodrida que és suau, radiant i manejable. No compartir els seus comentaris.


Estudis de viabilitat - Energy Projects\nUn pla per rendibilitzar les\ninversions en millores energètiques\nL'anàlisi de les necessitats econòmiques i financeres\nen funció de les solucions tècniques projectades en\nel Pla de Millores permet valorar la rendibilitat i la\ntaxa d'estalvi esperada per al projecte de l'organització.\nEstudis de viabilitat\tAdmin_joule\t2018-04-18T18:34:10+00:00\nL’informe de l’estudi de viabilitat permet a la propietat conèixer en detall la viabilitat econòmica del Pla de Millores que es projecta per a l’estalvi energètic. Considera les inversions a realitzar en funció de les taxes de retorn de la inversió, en cadascuna de les millores: la noves instal·lacions, els sistemes de monitorització del consum energètic i el càlcul de la reducció de la demanda energètica i els estalvis associats.\nL’estudi de viabilitat estudia l’índex d’oportunitat d’executar les mesures de millora energètiques. Determina si és possible des del punt de vista econòmic financer i si és convenient amb les tecnologies a implementar. L’informe de viabilitat no proporciona una resposta simple de “Sí” o “No”, sinó que s’utilitza en l’anàlisi d’una decisió. És una eina per a la presa de decisions i s’utilitza per recopilar dades i donar un raonament que dóna suport a la recomanació donada, per ser després utilitzada en l’avaluació.\nEls aspectes que l’equip d’Energy Projects avalua en un estudi de viabilitat són els següents,\n1. Les inversions\nHi ha tres tipus d’inversions per executar el pla de millores energètic:\nInversions en actius fixos.\nEquips de climatització i reducció de calor, calderes condensadores, canonades i els recursos intangibles (estudis tècnics, certificacions i permisos)\nInversions en actius circulants.\nEl personal que implementarà i gestionarà les millores energètiques i els costos obtinguts de la contractació amb el proveïdor energètic.\nDespeses prèvies a les operacions.\nEls estudis tècnics previs de consultoria, els processos de captació de capital, el projecte d’enginyeria previ a l’execució del pla.\n2. Les despeses totals\nEn aquesta categoria s’inclouen les despeses totals que suposaran el Pla de Millores. Per obtenir aquest resultat cal analitzar:\nLes despeses de gestió energètica, la remuneració del personal, depreciacions, etc.\nLes despeses financeres, corresponents als interessos de les obligacions financeres.\nLes despeses de manteniment, factures de llum, combustibles, impostos, recanvis, etc.\nEnergy Projects inclou en l’estudi econòmic, una valoració del muntant que s’estima s’estalviarà com a resultat de l’aplicació de les mesures proposades en el Pla de Millores que es redacta d’acord amb els requeriments per optimitzar el consum d’energia de cada empresa, indústria o comerç.\nCom assegurar el flux de caixa necessari per a les inversions en millores energètiques?


La proposta preveu diferents propostes artístiques, experiencials i de reflexió col·lectiva, d'art públic, muralisme o landscape art, entre altres\nart Noguera Territori Artemisa Camarasa\nCamarasa presenta als seus escolars 'Territori Artemisa'\nCamarasa va presenta el divendres 18 de juny el projecte 'Territori Artemisa', una iniciativa artística que vincula la memòria històrica, el paisatge, la natura i la creativitat.\n'Territori Artemisa' projecta un programa d'activitats divers, que passa des de la creació d'un mural que revisita la memòria històrica local a la façana de l'edifici dels magatzems municipals del poble, fins a diferents activitats en l'àmbit educatiu i experiencial adreçades als infants i que tindran lloc al llarg del 2021.\nEn la presentació va intervenir els artistes Roc Blackblock i Foxy, que van compartir amb els nens i nenes de l'escola les seves experiències, inquietuds i coneixements\nDesprés de tot un procés participatiu i de documentació, Roc Blackblock realitzarà a principis del mes de setembre un mural en homenatge a les Artemises camarasines, representades en les dones grans, en les padrines, en les àvies que han tingut i continuen tenint cura del poble.\nEls dies 23 i 30 de juliol, i el 6 d'agost, està prevista la realització d'un taller mural per a nens i adolescents, al casal d'estiu, a càrrec de l'artista Foxy. El mes de setembre, liderarà la mateixa proposta l'artista Llukutter, amb l'alumnat de l'escola de Camarasa.\nConclourà aquest cicle d'activitats la realització del mural per part de Roc Blackblock, intervenció que es realitzarà del 26 al 30 de setembre.\n'Territori Artemisa' donarà continuïtat a les intervencions d'art públic realitzades al municipi amb anterioritat, obres de les artistes Lily Brick i Maga


Crònica dels partits (26 – 27 Octubre) – Crònica dels partits (26 – 27 Octubre) – CB Adepaf Figueres\nCrònica dels partits (26 – 27 Octubre)\nUnió Girona 59-75 JÚNIOR MASCULÍ BLAU (INTERTERRITORIAL)\nPartit amb molta intensitat, on hem anat per davant al marcador durant tot el partit. Encara falta molta feina, però comencen a sortir les coses.\nU.E. Cellera Amer Les Planes 38-39 CADET MASCULÍ\nPartit molt espès on hem començat molt adormits. Fins al 3r quart no hem començat a jugar el nostre joc, però el desencert i una mala actitud ha fet que el partit estigués ajustat fins al final. Falta treballar moltes coses, però amb ganes i actitud per treballar i millorar!\nINFANTIL MASCULÍ BLANC 61-53 C.B. Salt\nQuart partit de lliga i una setmana més que no hem pogut tenir a tots els integrants de l’equip disponibles pel partit. Sabíem que no seria fàcil ja que jugàvem contra un equip que estava més amunt a la classificació. Sortida intensa defensant bé però perdent moltes pilotes en atac. Mica en mica hem anat corregint aquestes pèrdues, jugant amb més paciència en atac i buscant millors opcions en 1 contra 1. Degut a això, ens hem situat a la mitja part +8. A la segona part hem sabut mantenir el resultat tot i que hem hagut de lluitar fins al final.\nINFANTIL BLAU 58 – 34 C.E. Caldes Malavella\nUn bon inici ens ha permès còrrer i fer cistelles fàcils al contraatac que ens ha donat avantatge per poder jugar més tranquils. Per primer cop hem sabut mantenir la concentració durant tot el partit i això ens ha fet no baixar mai dels 10 punts, gràcies també a una molt bona defensa per part de tot l’equip. Quan el rival no ens ha deixat còrrer hem tingut també la paciència per jugar estàtic tal i com treballem a entreno i hem millorat el joc comparat amb els partits anteriors. Donar les gràcies també a en Xavi, en Martí i en Joel de l’infantil Blanc que ens han ajudat.\nBisbal Bàsquet 67-51 INFANTIL MASCULÍ BLAU\nPrimera meitat on hem jugat molt adormits i el rival ha aprofitat el físic per agafar una avantatge considerable, on la defensa no existia i en atac no teníem pràcticament encert. A partir de la segona meitat ens hem posat les piles, i hem començat a jugar i sobretot pujar el nivell d’intensitat en defensa que ha fet que el rival no anotés tant fàcil, i en atac la bona circulació de la pilota ens ha donat tirs fàcils i bones penetracions. Cap de setmana en dos partits on anem evolucionant el joc un partit rere l’altre.\nINFANTIL MASCULÍ PERALADA STORKS 7-57 Bàsquet Vilafant\n“La obertura de ulls”. Fredament pensant ens han donat els recursos per poder fer un pas gegant. El rival ha sigut superior, però ens ha ensenyat un millor bàsquet on crec que la frustració ens ha donat armes per poder millorar. Queden molts de conceptes per treballar però sabem “d’on venim” i “on volem anar”, ara només queda treballar.\nMINI MASCULÍ BLAU 40-62 Escolàpies Figueres\nTot i anar guanyant molta estona del partit, un parcial de 30 punts fa que no ens emportem la victòria.\nPRE-MINI MASCULÍ BLAU 52-2 Escolàpies Figueres\nPartit amb molta aportació a l’anotació per part de tots els jugadors. Aquest nivell d’encert serveix per animar-nos a seguir treballant. Destacar també que els jugadors han sigut capaços d’aixecar el cap i donar l’oportunitat d’anotar a tothom. Tot i la diferència al marcador, hem estat concentrats durant la major part del partit. Ara toca treballar per reduir aquests moments de desconnexió que tenim. Tot i així toca felicitar els nens i animar-los a seguir millorant. Pròxim partit el dia 9 a les 09.00h a la pista del Fontajau!\nBàsquet Vedruna Palamós 37-87 PRE-MINI MASCULÍ BLANC\nPartit més intens i disputat dels 3 que hem jugat de lliga a dia d’avui, contra un rival que tot i la diferència al marcador i gràcies al seu encert en el tir exterior no va tirar mai la tovallola. Per part nostra, seguim pujant en intensitat defensiva i anem millorant en sortida de pilota al contraatac i en situacions d’1 contra 1, tant en carrera com en estàtic.\nPRE-MINI MASCULÍ PERALADA STORKS 69-19 C.B. Verges\nEscolàpies Figueres 47-40 PRE-MINI FEMENÍ UCAP STORKS\nNext La V Edició de la CEBA comença amb força!\nPrevious Crònica dels partits (19 – 20 Octubre)


Reus tornarà a destinar 4,5 milions d'euros al Pla de Reactivació Econòmica | Canal Reus TV\nReus tornarà a destinar 4,5 milions d'euros al Pla de Reactivació Econòmica\n18:01 - 22 febrer 2021\nL’Ajuntament treu pit de com s’ha encarat l’emergència econòmica derivada de la pandèmia a la ciutat.\nL'Ajuntament de Reus tornarà a invertir prop de 4 milions i mig d'euros per donar continuïtat al Pla de Reactivació Econòmica i Social, aquest 2021. La dotació procedirà de fons propis. Més enllà de les ajudes obertes posaran en marxa noves línies, algunes relacionades amb l'àmbit esportiu.\nAquest dilluns, el govern de Carles Pellicer ha tret pit en assegurar que ja han assumit en el 85% l'execució del pla de suport que es va posar en marxa, ara fa un any. De fet, una vegada tinguin clars els comptes finals del 2020, configuraran una partida basada en fons propis de 4,5 milions d'euros. L'alcalde de Reus, Carles Pellicer, ha detallat que "volem aportar una xifra similar i arribar a un total de 9 milions d'euros per donar aire a la difícil situació que viu la ciutadania".\nAvaluen diversos projectes per donar lloc a cooperatives\nD'altra banda, des del govern reusenc han assegurat que "ampliar les ofertes de feina, millorant-ne la qualitat i la durada serà una de les seves prioritats". Així ho ha assegurat la vicealcaldessa Noemí Llauradó. De fet, estan avaluant diversos projectes per donar suport a la creació de noves cooperatives.\nL'alcalde ha assegurat que es donarà cobertura a tots els àmbits que ja es van tractar l'any passat, tot i que estan estudiant noves línies d'actuació.\nLa regidora de Promoció de Ciutat de l'Ajuntament de Reus, Montserrat Caelles, explica que estan treballant en el calendari d'execució d'una nova edició dels Bons Reus. A la vegada, en clau turística, ha detallat que la incertesa de la situació sanitària només els permet treballar per l'arribada de visitants de proximitat.\nPla Reactivació Econòmica i Social Reus Carles Pellicer Noemí Llauradó\nReus celebrarà la primera Cimera per a la Reactivació Econòmica


18 maig al 07 oct. 2018\nMelanie Smith "Aztec Stadium", 2010\n25 maig - 06 oct. 2019\nMuseo Amparo - Puebla, México; MUAC (Museo Universitario Arte Contemporáneo) - México (D. F.)\nLloc de l'exposició: Edifici Meier i Capella MACBA.\nL'abstracció és un aspecte recurrent en l’obra de Smith, des de les abstraccions «trobades» com són els colors brillants i sintètics de les paradetes i objectes de plàstic dels mercats de carrer de Ciutat de Mèxic fins al modernisme utòpic de principis del segle XX de l’artista rus Kazimir Malèvitx (1879-1935). En el treball de Smith, l’abstracció constitueix un recurs per parlar de les fallides tant de l’estètica de la modernitat com de la modernitat mateixa, especialment a través de les ideologies polítiques associades a l’estat nació tal com s’han aplicat i experimentat a Llatinoamèrica. Qualsevol noció de puresa geomètrica o cromàtica apareix corrompuda per les contaminacions estètiques, econòmiques i polítiques de la metròpoli urbana, les operacions de capital global i el desordre simbòlic d’un grup d’estudiants de secundària sostenint enlaire caòticament el Quadrat vermell (1915) de Malèvitx (el títol original del qual era Realisme pictòric d’una camperola en dues dimensions) que s’acaba desintegrant en l’obra de Smith Aztec Stadium: Malleable Deed (Estadi Asteca. Proesa mal·leable, 2010).\nSmith explora la megalòpolis de Ciutat de Mèxic, un municipi de més de vint milions d’habitants, a una escala micro i macro. Quan la retrata des de dalt, a la sèrie Spiral City (Ciutat espiral, 2002-2004), l’artista barreja l’expansió urbana –aparentment infinita– amb l’estètica de la retícula moderna. A nivell de terra, segueix el rastre de les abstraccions trobades als mercats de carrer o tianguis, nom derivat de la llengua asteca nàhuatl. Aquests mercats són un exemple de les economies informals locals i, alhora, de l’impacte del kitsch –objectes de comercialització global i massiva produïts a la Xina– en l’economia mexicana. L’ancestral i el modern coexisteixen a la metròpoli de Smith, en paral·lel amb el caràcter popular i folklòric, integrats en un repertori imaginístic desplegat amb fins nacionalistes pel Partit Revolucionari Institucional (PRI) per tal de crear un imaginari mexicà, o mexicanitat, que Smith explora en la seva pel·lícula Aztec Stadium: Malleable Deed. L’artista ha definit la seva pràctica com un «palimpsest» en què els significats superposats i antagònics donen lloc a una exploració crítica de la modernitat.\nA través de la seva obra, Smith planteja una experiència ambiental o fenomenològica del color; un color intensificat, sintètic o químic. Així, tot i que s’inspira en les avantguardes de principis del segle XX i en moviments dels anys cinquanta i seixanta com el minimalisme, l’artista subverteix la puresa teòrica de les seves estètiques. Com en el cas de l’abstracció, el color en el treball de Smith apareix contaminat, és kitsch, artificial o absurd, o bé està sobresaturat i exagerat, com si reflectís l’experiència de certs contextos urbans llatinoamericans. Bulto (2011) descriu com circula per la ciutat de Lima, en una varietat de vehicles i situacions, un fardell que, pel seu aspecte, sembla correspondre a algun artefacte arqueològic trobat al Perú excepte pel color, que és rosa brillant. En realitat, es tracta d’un fardell funerari (un gran embolcall que conté restes momificades) sintètic modern. En aquests fardells, segons Smith, el cos assumeix «un estat fantasmagòric d’identitat no resolta». Bulto irromp com un objecte estrany i inexplicable en circulació perpètua.\nSeguint idees provinents de la teoria carnavalesca postulada pel teòric rus Mikhaïl Bakhtín (1895-1975), adoptada també pel grup britànic de comèdia «surrealista» Monty Python (fundat el 1969), Smith presenta una visió del cos absurda i grotesca. Bakhtín va elaborar la seva teoria durant els anys trenta, sota un règim totalitari, però va trobar la manera de criticar-lo clandestinament des de la perspectiva de l’estètica de l’absurd i la demolició d’estructures jeràrquiques i poder oficial encarnada en l’alliberament carnavalesc. Smith trasplanta aquest discurs a Mèxic, cosa que li permet parodiar la corrupció del govern neoliberal a través d’una escena de l’infern extreta d’El jardí de les delícies (1490-1500) de Hieronymus Bosch (c. 1450-1516), que forma part d’una sèrie de retaules realitzats per l’artista a partir d’obres del Bosch i de Pieter Brueghel (1525-1569). Aquestes imatges del cos i la seva absurda realitat carnal també es troben en altres obres de l’artista, com la seva nova pel·lícula María Elena (2018).\nL'entorn natural apareix en l’obra de Smith com un contrapunt del context urbà. La selva amazònica brasilera i la selva mexicana presenten enormes contrastos d’escala, similars als de Ciutat de Mèxic. A Xilitla: Dismantled 1 (Xilitla. Desmantellat 1, 2010), el jardí del col·leccionista d’art surrealista Edward James proporciona un exuberant teló de fons tropical als moderns deliris de formigó que s’erigeixen com una analogia del segle XX de «perdudes» ruïnes maies. L’entorn natural s’apodera de la modernitat industrial a Fordlandia (2014), un assaig fílmic sobre l’entropia on la selva amazònica recupera gradualment terreny a l’assentament industrial epònim fundat per Henry Ford. En canvi, l’última obra de Smith, María Elena, està filmada al desert; la natura s’hi desplega com una presència inescrutable representada per llames i òlibes que assisteixen com a testimonis a les operacions i contaminacions del capitalisme en el paisatge llatinoamericà. El colonialisme, la modernitat industrial i la degradació mediambiental a l’era de la globalització s’enllacen, doncs, a través d’aquestes reflexions fílmiques i les sèries de pintures que les acompanyen.\nEl treball de Smtih presenta una arqueologia de la modernitat i de les històries del colonialisme econòmic i imperial des de la perspectiva del moment present. El fragment hi té un paper clau, ja sigui la fragmentació de cossos en una instal·lació o pintura d’inspiració boschiana, en una pel·lícula realitzada a l’Amazones o fins i tot en una ciutat xilena dedicada a la producció de nitrat. Alternativament, es tracta d’un fragment inexplicable com en la instal·lació Irreversible/ Illegible/Unstable (Irreversible/Il·legibilitat/Inestabilitat, 2012), que adopta la forma d’un taller de museu, tot i que els «artefactes» il·lògics estan fets de plàstic i no es corresponen a res en particular. En altres obres de l’artista, l’arqueologia emergeix en assajos fílmics sobre l’entropia i les ruïnes de la modernitat o els vestigis semipetrificats de la industrialització colonial, en els escenaris tropicals de Mèxic (Xilitla: Dismantled 1), el Brasil (Fordlandia) o a l’àrida regió del desert xilè d’Atacama (María Elena).\nEls contextos natural i urbà permeten a Smith d’experimentar amb extrems d’escala i percepció. En diverses de les seves obres, l’artista evoluciona des de macrovistes quasi-panoràmiques de Ciutat de Mèxic, la selva mexicana, el desert d’Atacama o l’Amazones, fins al microexamen dels mercats de carrer, les delirants construccions de formigó, la maquinària rovellada, o la flora i fauna com és el cas d’un simple mosquit sobre la pell humana. Començant per Spiral City, on l’escala de Ciutat de Mèxic impedeix focalitzar i la seva retícula inacabable seria l’equivalent a una imatge pixelada, aquests desplaçaments dramàtics pertorben la percepció. D’una manera semblant, els miralls transportats per obrers a través del jardí del col·leccionista Edward James a Xilitla produeixen disrupció, desplaçament o desencaix –una referència a l’obra Yucatan Mirror Displacements (1969) de l’artista nord-americà Robert Smithson (1938-1973). Els canvis d’escala de caràcter fantàstic o absurd exerceixen igualment un paper important en les inversions que trobem en les pintures de Hieronymus Bosch i la instal·lació de Smith Fake and Farce (Farsa i falsedat, 2017-2018), un retaule centrat en una orella gegant.\nMelanie Smith. Pathosformel i imatge supervivent\nConferència a càrrec de José Luis Barrios\nParlem de Melanie Smith. Pintura mural revisitada\nAmb Silvia Noguer i Jordi Font, restauradors del MACBA\nDel 04 jul.\nal 15 ago. 2018\nAmb lupa. Taller per a esplais i casals d’estiu\nActivitat per a nens i nenes de 6 a 12 anys\nDel 25 juny\nal 27 jul. 2018\nConversa entre l’artista Melanie Smith i Tanya Barson, comissària de l’exposició\n#MelanieSmithParticipa a la conversa!\n18 — 1840.5K\nTime-lapse "Esbossos per a Farsa i falsedat", Melanie Smith. 2017-18 +info\nLa veu de l'artista: Melanie Smith parla de l'exposició "Farsa i artifici" +info\nMelanie Smith. Farsa i artifici +info\nMACBA presenta "Melanie Smith. Farsa i artifici" +info\nSON[I]A #266 Melanie Smith +info\nParlem de "Melanie Smith. Farsa i artifici" +info